Legal Document

Category: 266

Text:
116. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ,  ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ  ΚΑΙ ΕΜΠΟΡΙΟΥ Αριθ. ΠΡ8122/2216 ΔΠΙΠ της 29/29  Δεκ. 1978 (ΦΕΚ Β΄ 1139) Περί επιστροφής μέσης από τέλη χαρτοσήμου επιβαρύνσεως Ν.Δ. 226/69 για εξαγωγές τσιμέντων. Έχοντας υπόψη: α)Τις διατάξεις του άρθρ. 2 του Ν.Δ. 226/69 «περί διασφαλίσεως ίσων όρων ανταγωνισμού δια τα Ελληνικά προϊόντα», όπως συμπληρώθηκε με το άρθρ. 1 του Ν.Δ. 849/71. β)Τα θέματα που δημιουργήθηκαν από την εφαρμογή των διατάξεων του ανωτέρω Ν.Δ/τος, όπως ισχύει σήμερα. γ)Την ΠΡ6992/2078ΔΠΙΠ- 16.11.1978 γνωμοδότηση της προβλεπομένης από το άρθρ. 2 του Ν.Δ. 226/69 επιτροπής, που έχει συσταθεί με την  Ρ.Δ. 12984/1892/6.2.78 απόφαση του Υπουργού Συντονισμού, αποφασίζουμε: 1.Αποδεχόμενοι την ΠΡ6992/2078 ΔΠΙΠ – 16.11.1978 ανωτέρω γνωμοδότηση της Επιτροπής, ορίζουμε ότι προκειμένου να επιστραφεί ακέραιη η επιβάρυνση που προβλέπεται από το άρθρ. 1 του Ν.Δ. 226/69 για εξαγωγές τσιμέντων, απαιτείται, για όλες τις χρησιμοποιούμενες α΄ ύλες η προσκόμιση τιμολογίων αγοράς ή πωλήσεως κατά περίπτωση ή τιμολογίων που εκδίδονται από εργολάβους στους οποίους έχει ανατεθεί από τις εταιρείες παραγωγής τσιμέντου η εξόρυξη ενίων πρώτων υλών για λογαριασμό τους. 2.Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. Η απόφαση αυτή να δημοσιευθεί στην Εφημερίδα της Κυβερνήσεως. Σελ. 104,42 Τεύχος 698-Σελ. 120